Hraničná (Kraslice)

Hraničná (ĝis la jaro 1948 Markhausen) estas domaro en Ĉeĥio, parto de municipo Kraslice, troviĝanta en distrikto Sokolov. Ĝi troviĝas 3,5 km nordokcidente de Kraslice. Kondukas tra ĉi tie fervojlinio Sokolov–Kraslice kaj ŝoseo II/210. Estas ĉi tie registritaj 5 adresoj. En la jaro 2011 ĉi tie daŭre vivis neniu.

Hraničná estas ankaŭ nomo de katastra teritorio kun areo 3,87 km².

 Historio 
La domaro ekzistis verŝajne jam en la 13-a jarcento, kiam ĝi apartenis al monaĥejo en Waldsassen. La unua skribmencio pri la vilaĝo devenas el la jaro 1348. Alia fonto indikas la unuan skribmencion nur el la jaro 1720.

El la historiaj fontoj la domaro malaperis, verŝajne ĝi pereis. Sed ĝi estis nove fondita kaj ĝi estas desegnita en mapo de regiono Loket el la jaro 1608. Ĝi enfalis sub la proksima Krásná. En la jaro 1610 Hraničná fariĝis memstara municipo. En la jaro 1934 estis en la municipo fondita tombejo. Ĝis tiu tempo oni sepultis en Kraslice. En la tempo de la estiĝo de tombejo Hraničná havis 1253 loĝantojn, el tio 1162 de la germana nacieco. En la tombejo estis sepultitaj nur proksimume 55 loĝantoj, ĉar la tombejo estis fondita nuraj 12 jaroj antaŭ forŝovo de la germana loĝantaro. Post fino de la dua mondmilito okazis la forŝovo de la germanaj loĝantoj kaj la municipo ĉesis ekzisti. Dum enloĝigado de la limregiono venis novaj loĝantoj kaj en la jaro 1948 vivs en Hraničná jam 220 loĝantoj. Post proklamo de neenloĝigita limzono devis foriri ĉiuj novaj domaranoj. En la municipo estis konstruitaj baraĵoj el pikdrato kaj en la jaro 1955 la municipo estis egaligita kun la tero. Ĝis la jaro 1967 la aliro en la limzonon estis severe malpermesita.

Post la jaro 1989 ĉi tie estis en proksimeco de limpasejo proksime de saksia Klingenthal konstruitaj benziĉerpejoj, restoracioj kaj foirejo.

 Loĝantaro 

Rilataj artikoloj
 Landlimo de Ĉeĥio kaj Germanio

 Pluaj fotoj 

 Eksteraj ligiloj 
 Zaniklé obce – Hraničná (Markhausen)

Kategorio:Kraslice
Kategorio:Pereintaj setlejoj en distrikto Sokolov
Kategorio:Setlejoj en Ercmontaro en Ĉeĥio
Kategorio:Setlejoj sur landlimo de Ĉeĥio kaj Germanio
Kategorio:Pereintaj setlejoj sur landlimo de Ĉeĥio kaj Germanio
Kategorio:Eksaj municipoj en Ĉeĥio